
   Bankszámlaszám: CIB Bank Zrt 10700309-67021817-51100005
 Adószám: 15577063-2-16
Beszámoló 

a gyermekétkeztetés feladatainak ellátásáról

Martfű Város Önkormányzata az iskolakonyhát a 2010. júniusi átvétel után a Településellátó Szervezet kezelésébe adta át. Az átadás-átvétel után, a szakértői felmérések alapján a képviselő testület döntött a konyha teljes átalakításáról és felújításáról, amelynek közel 20 millió Ft volt a bekerülési értéke.

I. A közétkeztetés szerepe a mindennapokban

A közétkeztetés egy komplex terület, egyik oldala a gazdaságos működés, a másik viszont a szociálpolitika, az egészségmegőrzés.

Ma, amikor az emberek több ételt fogyasztanak házon kívül, mint otthon, a közétkeztetés fontossága megkérdőjelezhetetlen, hiszen feladata az élelmezést igénybevevők táplálkozási igényeinek mennyiségi és minőségi kielégítése.

Konyhánk jelenlegi kapacitása - 850 fő - megfelelő módon biztosítja, hogy az önkormányzat által jelenleg működtetett intézmények - bölcsőde, óvoda, általános iskola, középiskola – étkezési feladatait, a dolgozói étkeztetést, valamint a lakosság által igényelt ebéd elszállítást teljes körűen, és fennakadásoktól mentesen ellássa.

A konyha technikai felszereltsége nem teszi lehetővé a kapacitás növelését, mivel a kombinált sütőn-párolón kívül, kizárólag felújított, folyamatos javításra, karbantartásra szoruló gépekkel rendelkezünk.

A kisebb hányadában korszerű gépek, konyhai berendezések használata folytán, időszakosan felmerülő nehézségeket a konyha dolgozóinak kimagasló szakmai munkája és áldozatvállalása ellensúlyozza, a „fogyasztó”, legyen az bölcsődés kisgyermek, vagy középiskolás diák, a „színfalak mögött” zajló dolgokból semmit sem vesz észre.

Tevékenységünket azonban a gyermekélelmezés mellett folyamatosan bővítjük önkormányzati rendezvények, vendégek étkeztetésével, hidegtálak készítésével. Minden alkalommal részt veszünk a külföldi delegációk vendégül látásában. A hazai, valamint a külföldi konyhák íz világát igyekszünk megjeleníteni a menüsorainkban. E mellett az egyedi, olykor speciális igényekkel, kérésekkel is igyekszünk megbirkózni. A visszajelzések arra engednek következtetni, hogy vendégeink megelégedéssel fogadják, az ez irányú törekvéseinket.

Az étkezést igénybevevők létszáma:

2011. június és 2012. április között az étkezést havonta átlagosan 710-794 fő vette igénybe.

A létszám csökkenés, illetve a létszám ingadozás lehetséges okait megvizsgáltuk, és arra a következtetésre jutottunk, hogy a járványszerű megbetegedések (influenza, himlő, stb.), a középiskola kollégistáinak pénteki napokon történő hazautazása, valamint a térítési díjak emelkedése.

Az étkezést igénybevevők összetétele 

Ebből kiszállítunk 360 adag ételt, mely a tálaló konyhákon kerül kiszolgálásra.

390 adag ebédet az iskolás gyerekek helyben fogyasztanak el. 

Ezen felül készítünk:

· 30 adag reggelit a kollégium részére

· 450 adag tízórait az óvoda és iskola részére

· 450 adag uzsonnát az óvoda és iskola részére

· 30 adag vacsorát a kollégium részére

2011. augusztus 01.-től a bölcsődei étkeztetés is feladatkörünkbe tartozik, és befejező konyhaként működik. Az étlapkészítés az anyagbeszerzés a raktározás a mi feladatunkat képezi, a főzés a tálalás a mosogatás bölcsődei tevékenység.

Továbbra is ellátjuk a liszt-érzékeny gyerekek étkeztetését. Pozitív és egyben örömteli változás ebben az ügyben, hogy mindez már dietetikus bevonásával történik. A szakember véleményezi a kész étlapot, felügyeli a nyersanyagok beszerzési forrásait és minőségét.

III. Humán erőforrás

Az élelmezés minősége, színvonala érzékenyen reagál az alkalmazottak mennyiségi és minőségi összetételére. A megfelelő létszám, szakképesítés befolyással bír a minőségi ellátásra. 

Konyhánkon a közalkalmazottak létszáma a beszámoló időszakában nem változott, viszont egy fő személycserére sor került. A térítési díj elszámolását végző kolléganő nyugdíjba vonult, helyette egy fő felvételre került.

A konyha dolgozói létszáma:

· 7 fő közalkalmazott fizikai dolgozó

· 1 fő közalkalmazott élelmezésvezető 

A dolgozók szakképzettségi aránya kedvező, a 7 főből 5 fő rendelkezik szakácsképesítéssel.

A közcélú foglalkoztatottak jelenléte 2011. június és 2012. március között: átlagosan 4-8 fő között volt és 4-6 órában dolgoztak naponta. 

IV. Az étlap változatossága, és az élelmiszerek

Az étlap összeállításánál az élelmezésvezetőnek figyelembe kell venni az étkezők összetételét, korát, fogyasztási igényeiket, a rendelkezésre álló pénzkeretet, az évszakok változásait, tálalási, szállítási-és raktározási lehetőségeket.

Mivel az étkezők összetétele 74 % - ban óvodás és iskolás gyermek, a tápanyag összetétel aránya meg kell, hogy feleljen a nagyobb mozgásigényüknek és fokozott szelleme fejlődésüknek. Elsődlegesnek tartjuk, hogy az étlap gerincét a főzelékfélék, jó minőségű fehérjék, szezonális gyümölcsök alkossák.

Húsféle (sertés, csirke, pulyka, marha) kevés kivétellel minden nap szerepel az étlapon.

Az ételkészítés során törekszünk a komplettálásra, hogy a szervezetbe a különböző fehérjék azonos időpontban kerüljenek.

Konyhánkon 40-45 féle leves és körülbelül ugyanennyi főétel váltakozik, ami lehetővé teszi, hogy az étlapon szereplő ételek minimum 2-2,5 hónapig ne ismétlődjenek. Lehetőség szerint figyelembe vesszük a fogyasztók igényeit is, például közkedvelt ételeket sűrűbben főzünk, amit kevésbé szeretnek azokat ritkábban.

Külön kérésként merült fel a rakott ételek készítése. Ezt megoldani úgy tudjuk, ha az adott napon 2 féle menüt készítünk, ugyanis sem a sütőkapacitás, sem a sütő edényzet kellő száma nem teszi lehetővé a teljes étkezői létszámnak való elkészítést. Továbbá ezen ételek kiszállítása is nehézségekbe ütközik, ugyanis a 9/1985.(X.23.) EüM-BkM együttes rendelet az étkeztetéssel kapcsolatos közegészségügyi szabályokról előírja, hogy az étel szennyeződése, fertőződésének veszélye miatt a szállítóedényeket le kell zárni, le kell kötni.

A konyhánk még nem rendelkezik az ehhez szükséges biztonságos edényzettel.

Étlapunk összetétele 10 nap vonatozásában:


Az önkormányzat (fenntartó) érdeke, hogy egységünk bizalmat, jó hírnevet szerezzen és 

azt meg is tartsa, ehhez pedig fontos a jó higiénés gyakorlat vitele, a jól szervezett, korszerű élelmezés, magas színvonalú munkavégzés, az élelmiszerek kémiai, biológiai biztonsága. 

Mindezek betartásához nélkülözhetetlen a dolgozók ismeretanyagának szinten tartása, illetve bővítése.

Ennek felügyeletét az élelmezésvezető látja el, évente legalább két alkalommal megtartott széleskörű higiénés és táplálkozás egészségügyi oktatás megtartásával. 

Az élelmezési üzem törekvése arra, hogy az élelmiszer biológiailag és kémiailag biztonságos legyen:



1. Ez a folyamat már megkezdődött akkor, mikor 2010. június hónapban ismételten az önkormányzat üzemeltetésébe került a konyha, amikor is a teljes körű felújítással első lépésként megalapozták a biztonságos munkavégzés alapjait.

2. Részünkről alapvető szempont az olyan élelmiszer beszállítók kiválasztása, aki a legjobb, legtisztább minőséget tudja biztosítani, és persze a legkedvezőbb áron. Ez a felülvizsgálat évente történik, legutóbb 2011. decemberében értékeltünk termékcsoportonként 3-5 beszállítót. Az áruátvételnél az élelmiszernek szigorú követelményeknek kell megfelelni, hiszen a feldolgozandó nyersanyagok minősége az elkészült étel élvezeti és biológiai értékét egyaránt befolyásolja.

Húsok, töltelékáruk esetében: 
Beszállítás csak hatóságilag engedélyezett működésű vágóhídról történik, szállítása hűtőkocsikban, a hűtőlánc megszakítása nélkül. Átvételkor, amely mennyiségi, majd minőségi, szigorúan megköveteljük az alábbiakat :

· A szállítóedény/csomagolás feleljen meg az előírásoknak, legyen tiszta és sérülésmentes

· Szavatossági idő érvényes legyen

· A szállítási szerződésben előírt minőségi követelményeket elégítse ki

· Érzékszervi (pl.: szaglás, látás, ízlelés) vizsgálatnak megfeleljen

· Szúrópróba-szerűen maghőmérséklet mérést végzünk, amely húsok esetében 5 C kell, hogy legyen

Tej, tejipari termékek:

Átvételekor szintén elsődlegesen vizsgáljuk a hőmérsékletet, csomagolás épségét, minőség lejárati időt, a göngyöleg tisztaságát.

Zöldségfélék és gyümölcsök:

A zöldségfélék és gyümölcsök esetében is több a kritikus pont, hiszen számos mikrobával, talajbaktériummal fertőződhet. Ezért a ládák tisztaságára gondot fordítunk, gyümölcsös ládákban földes árut nem tárolunk, valamint a nyersen fogyasztandók, csapvízzel történő mosása elengedhetetlen. A szállítótól minden esetben megkérjük az igazolást, hogy a növény egészségügyi várakozási idő lejárt-e?

Kenyér pékáruk:

Könnyen szennyeződő termékek, ezért különösen fontos a tiszta szállítóedény, valamint az, hogy tálalás és kiosztás során ne szennyeződjön. Ennek kiküszöbölésére külön helyiség áll rendelkezésére, valamint a dolgozóknál latex védőkesztyű használata általános.

A tojás:
Tárolása és előkészítése nagy gondot és figyelmet kíván, mivel potenciális szalmonellahordozó. Kizárólag csak fertőtlenített héjú tojást rendelünk és felhasználás előtt, újból lefertőtlenítjük. Tojásraktár híján a zöldségraktár elkülönített részében, hűtőszekrényben tároljuk. Törekszünk minden szabályt betartani, főként az élelmiszerbiztonságról szóló 62/2011.VI.30.VM rendelet 13§(1) bekezdésében foglaltakat.

Az élelmi anyagok biológiai és kémiai tisztasága érdekében a beérkezett árút jellegének megfelelően szakosítottan tároljuk. A tárolás során is folyamatosan ellenőrizzük a minőség 

megőrzési és a szavatossági idő lejártát.

A mikrobiológiai biztonság koordinálásához nagy segítséget nyújt a HACCP (HAZARD ANALISYS CRITICAL CONTROL POINT) 2002. óta történő alkalmazása. A rendszer a gyártás és a forgalmazás műveleteit oly módon szabályozza, hogy megakadályozza a veszélyhelyzetek kialakulását.

Konyhánk részére a HACCP feladat meghatározása a Magyar Élelmiszerkönyv 2-1/1969 hatályos, módosított előírásának figyelembevételével készült, és 2010. augusztus 15.-től lépett hatályba. Ennek alkalmazásában az alábbi intézkedéseket tesszük a kész ételek biztonsága érdekében.

A nyersanyagok megfelelő hőmérsékleten tartjuk:

· A húsokat: 5C

· Mirelit árut: -18 C

· Tej-tejtermékeket: 5-6 C

· Tojást: 10 C

· Szárazáru raktárunkban azonban légkondicionálóval rendelkezünk, így nyáron ott is az optimális 18-20 C fokot tudjuk tartani.  

 A legnagyobb sajnálatunkra azonban a felújítás során a nagylégterű hűtőkamránkat megszüntették és helyette hűtőszekrényeket, és fagyasztóládákat kaptunk, melynek száma a  napi gyakorlat alapján kevésnek bizonyult.

Alapos előkészítést végzünk a szakosított előkészítő helységekben. Védjük a nyersanyagot a fertőző anyaggal, személlyel, eszközzel való kontaminálódástól.

 Az előkészítő helyiségekben lévő eszközök műszaki állapota:

· Burgonyakoptató jó állapotú, 2010. évben újonnan vásárolt 

· Egyetemes robotgép 2010. évben felújítottan került megvásárlásra 

Hőkezelés során be kell tartani a megfelelő hőmérsékletet és időt, ami azt jelenti, hogy a kritikus élelmiszerek esetében (sültek, rántottak, pároltak) a maghőmérsékletnek tartósan 2 percen túl 72 C fok felett kell lennie. Ennek mérése maghőmérővel történik, majd dokumentáljuk a mért értékeket.

A készételt 60 C fok felett kell tartani, és 3 órán belül ki kell szolgálni. A tálalás befejeztével minden ételféleségből 100 gr ételmintát teszünk el, amit 72 óráig hűtőszekrényben megőrzünk.

Ételek adagolása

Az étkeztetésre vonatkozó korcsoportonkénti tápanyagbevitelt, illetve élelmiszer-nyersanyagfelhasználási ajánlást a 67/2007. (VII.10.) GKM-EüM-FVM-SZMM együttes rendelet tartalmazza , mely szerint kerül meghatározásra és elosztásra az óvodás, iskolás, a középiskolás, a felnőtt részére a felhasználandó nyersanyag. Kiszolgáláshoz adagolási útmutatóval rendelkezünk, melyet ugyancsak a fenti rendelet határoz meg. Az előírt mennyiségektől eltérni csak pozitív irányban szoktunk

Az étkeztetés befejezését követően ételhulladék keletkezik, amit külön vízvételi lehetőséggel ellátott helyiségben gyűjtünk. Ennek mennyisége változó, okát is több tényező határozza meg (pl.: mennyire közkedvelt az étel, stb..)

Az ételmaradék fertőző hulladéknak minősül, ezért azt haladéktalanul, még azon a napon elszállíttatjuk a velünk szerződésben álló állattartóval.

OÉTI ajánlás

A ma táplálkozás minőségileg hiányos, nagy mértékű zsiradék és cukorfogyasztás, illetve kevés zöldség- és gyümölcsfogyasztás jellemzi. Ennek regulációja az a közétkeztetési ajánlás, amely 2011. 07. 28-án jelent meg és megfogalmazza a közétkeztetésben alkalmazandó táplálkozás egészségügyi előírásokat, mely addig lesz érvényben, míg a vonatkozó jogszabály életbe nem lép.

A fenti ajánlás meghatározza az élelmezésvezető részére az élelmiszerek felhasználását 1 és 10 napra vonatkozóan, valamint a kerülendő élelmiszerekre, élelmiszercsoportokra is kitér.

Például ajánlásként naponta:

· teljes kiőrlésű gabona fogyasztása (kenyér, pékáru, köles-puding, stb.)



· alacsony zsírtartalmú ételek fogyasztása

· 50% feletti gyümölcstartalmú gyümölcslevek fogyasztása

· napi 0,3 liter tej fogyasztása

· 2 adag gyümölcs, zöldség, ebből legalább 1 nyers formában

Tiltásként szerepel: 

· sertészsír (helyette olaj használandó)

· 20%-os tejföl alkalmazása

· tejszín 10 napban csak 1 alkalommal lehet

· óvodásnak, iskolásnak 2,8%-os tej adása (helyette csak 1,5%-os )

· főételként mákos tészta, lekváros bukta (pedig gyerekek kedvencei)

· cukrozott forralt tej

· napi só adag maximum 6 gramm lehet (ennek 3 szorosát fogyasztják)

A fenti ajánlást persze tudomásul kell venni, mert sok pozitív gondolata van. De a gyerekeknek mindenféle zsiradékra szüksége van (2,8%-os tej, 20%-os tejföl) csak az arányokra kell ügyelni, és persze ezek teszik ízletesebbé tartalmasabbá az ételt nem a 12%-os tejföl és a 1,5%-os tej.

A további munkánk során mi nem azért akarunk megfelelni ennek az ajánlásnak – a továbbiakban majd törvénynek  -  mert egy felettes szerv ezt írta elő, hanem mert gyermekek vannak ránk bízva, akiket a koruknak megfelelő élelmezésben kell részesíteni. 

V. Kapcsolatok

Az étkeztetés minőségének értékelése a fogyasztók visszajelzésének tükrében történik. Nagyon fontos számunkra a napi kapcsolattartás az intézményekkel, hogy a felmerülő kéréseket, kérdéseket meg tudjuk beszélni, meg tudjuk oldani. Az intézményvezetők megfelelő tájékozottsága az étkeztetés terén és jó problémamegoldó képessége lehetővé teszi a zökkenőmentes együttműködést.

VI. Bevételek, kiadások, kintlévőségek az ágazaton belül

Az iskola konyha hivatalosan 2010. szeptember1-től működik.

Az alábbiakban gyermekétkeztetés felmerülő kiadásait és bevételeit részleteztük (adatok e Ft- ban):

	
	2010. év 
	2011. év
	2012. év előirányzat

	Felhalmozási jellegű kiadás
	18.475
	311
	

	Személyi jellegű kiadások
	2.554
	12.145
	13.727

	Járulékok
	689
	3.062
	3.523

	Készlet beszerzések
	19.636
	43.998
	47.890

	Szolgáltatások
	1.314
	4.132
	4.070

	Különféle dologi kiadások (áfa)
	4.956
	11.791
	14.911

	Kiadások összesen
	47.624
	75.439
	84.121

	Bevételek összesen
	11.613
	37.159
	46.990


A felhalmozási jellegű kiadásoknál a 2010. évi beruházások és felújítások jóváhagyott kiadási tétele 18.475 eFt volt, így a 2011. évi beruházások összege csak a 2010. évben megkezdett erőátviteli berendezés beruházásának értékét mutatja. Más eszköz beszerzést nem hajtottunk végre.

A személyi kiadásoknál a kezdő állandó létszám 2011. évre 3 fővel kiegészült, így bér és járulékai is arányosan emelkedtek:

· létszám 6 fő:
átlagosan 639 e Ft/hó személyi jell. kiadás 2010. évben,

· létszám 9 fő:
átlagosan 1.012 e Ft/hó személyi jell. kiadás 2011. évben.

A készlet beszerzéseknél a kis értékű tárgyi eszközök beszerzésére 2010. évben a beruházással kapcsolatban 2.779 e Ft-ot számoltunk el, 2011. évben már csak kisebb eszközvásárlásokra (badella, késtartó, konyhai eszközök pótlása) került sor, főként a bölcsődei étkeztetéssel kapcsolatban.
A készletbeszerzések nagy része az élelmiszer beszerzéseket tartalmazza, 2010. évben 15.236 eFt, 2011. évben 40.978 e Ft, a beszerzéseknél az étkeztetések nyersanyag normáit a képviselőtestület határozta meg, legutóbb 2011. július 1-től. A 2011. félévtől megkötött új beszállítói szerződésekkel a nyersanyagok minősége, változatossága nőtt, az áraknál kisebb mértékű, 5-10 % - os emelést fogadtunk el. 

Mindezekkel a tételekkel együtt az iskolai étkeztetésre elszámolt kiadások összege összesen 75.439 e Ft.

A bevételek 2010. évben 11.613 e Ft, 2011. évben 37.159 e Ft. Ezek a bevételek a befolyt bevételek, amelyek nem tartalmazzák a rendszeres gyermekvédelmi támogatások összegét, ami 2010. évben 6.640 e Ft, 2011. évben 18.909 e Ft. A képviselő testület által jóváhagyott rezsitámogatás, amelyet a szolgáltató 2010. I. félévig számla ellenében megkapott (18.638 e Ft), 2010. szeptember-december hónapokban 7 mFt, 2011. évben közel 27 mFt lenne.






2010. év


2011. év

 Kiszámlázott bevétel


12.223 e Ft


38.773 e Ft



Befolyt bevétel


11.613 e Ft


37.159 e Ft

Rendsz.gyerm.véd.tám.
              6.640 e Ft


18.906 e Ft

Rezsi támogatás


  7.073 e Ft 


26.841 e Ft

Összesen



25.326 e Ft


82.906 e Ft

Kintlévőségünk 2011. december 31.-én 1.604.602 Ft. A 2012. évi befizetésekkel ez az érték folyamatosan csökken. A felszólító levelek első körben, 59 esetben kerültek kiküldésre, 1.059.642 Ft értékben, amelyből már befizetésre került 48.067 Ft. Újabb felszólító levelek készültek 46 esetben, 993.953 Ft értékben, amelyből már befizetésre került 274.043 Ft. Az étkezési térítési díjak tárgy havi számlái ezen ügyfeleknél is megfizetésre kerültek. A felszólító levelek hatására azoknál az ügyfeleknél, akik nehezebb anyagi helyzetben vannak, megállapodások megkötésére került sor, amelyekben az ügyfelek által vállalt részletfizetési összegek, időszakok rögzítésre kerültek.

A nevelési intézményeknél az iskolatitkárok, gazdasági előadók, óvoda pedagógusok segítenek a szülőkkel a kapcsolattartásban, a tartozások minél nagyobb arányú megfizetése érdekében.

VI. Kapcsolatok

Az étkeztetés minőségének értékelése a fogyasztók visszajelzésének tükrében történik. Nagyon fontos számunkra a napi kapcsolattartás az intézményekkel, hogy a felmerülő kéréseket, kérdéseket meg tudjuk beszélni, meg tudjuk oldani. Az intézményvezetők megfelelő tájékozottsága az étkeztetés terén és jó problémamegoldó képessége lehetővé teszi a zökkenőmentes együttműködést.

Martfű, 2012. május 15.

                                                                                                 Vajjon Zoltán 

                                                                                                intézményvezető
Martfű Város Önkormányzatának                 településellátó szervezete

